Kunste Onbeperk – Die Tuiste Van Kunste Onbeperk
Gereedskap om die kunste te bedryf
Kunste Onbeperk is ‘n nie-winsgewende maatskappy wat daarop fokus om enersyds kuns en kunstenaars se optredes voor die algemene publiek te fasiliteer en andersyds met die bedryf te integreer om die nodige bedryfsondersteuning te bied.
Ons fokus daarop om die industrie selfstandig te laat groei.
Ons is ‘n dinamiese, aanpasbare maatskappy wat kuns op diverse vlakke bedryf.
Kundigheid. Ondervinding. Netwerk.
Kunste Onbeperk bied verskeie projekte en dienste, wat die kunste bevorder, aan.
Só kan ons jou help
‘n Jaarlikse klassieke musiek-, kuns-, kos- en wynfees wat in Augustus op Oudtshoorn plaasvind. Klik hier vir meer inligting.
Kunste Onbeperk se Teksmark is ’n opwindende nuwe projek vir skrywers, met die doel om nuwe Suid-Afrikaanse verhoogtekste in Afrikaans te ontwikkel. Alle skrywers (hetsy gevestig of opkomend) kan deelneem. Gaan na die blad.
KRITIEK is ‘n nuwe loodsprojek van Kunste Onbeperk ter bevordering van kunsjoernalistiek. Die projek bied ‘n geleentheid aan ses skrywers om gedurende die KKNK deel te neem aan ‘n mentorskapprojek. Die projek word ondersteun deur die Vlaamse Verteenwoordiging (Belgiese regering) in Suid-Afrika. Klik hier om meer oor Kritiek te lees.
Uitkampteater het vanjaar sy buiging in Suid-Afrika by die KKNK gemaak. Hierdie konsep, uit Nederland, bring ’n groep kunstenaars byeen met die doel om treffende kort produksies op te voer. Elke vertoning vind in sy eie tentjie plaas. “Uitkampteater” word “Tentjestheater” in Nederland genoem.
Die KKNK vind jaarliks op Oudtshoorn plaas en bring kunstenaars, uit verskeie genres van die vermaaklikheidsbedryf en feesgangers saam vir ’n week van kunste en joligheid. Klik hier vir meer inligting.
Kunste Onbeperk ondersteun opvoedkundige projekte om die ontwikkeling van kunste op verskillende vlakke te bevorder.
Kunste Onbeperk ontwikkel ’n databasis met inligting oor teaters regoor Suid-Afrika, wat vir die aanbied van produksies gebruik kan word. Klik hier vir die databasis.
Kunste Onbeperk ontwikkel ’n databasis wat kontakinligting van verskaffers van produksie-toerusting soos ligte, verhoogtoerusting en dekor, bevat. Klik hier vir die databasis.
Kunste Onbeperk ontwikkel ’n databasis van ondernemings wat spesialiseer in die verskaffing van infrastruktuur vir buitelug-events. Dit sluit tente, verhoë en stellasies in. Klik hier vir die databasis.
Belangrike kontaknommers van ondernemings en organisasies wat produksiebestuurders in die kunste kan nodig kry. Klik hier.
‘n Aanlyn-ensiklopedie vir die Suid-Afrikaanse vermaakbedryf, vir individue soos akteurs en skrywers en produksies soos flieks of TV-reekse. Gaan na die blad.
Die Teaterbystandsfonds bied steun aan siek, noodlydende of bejaarde kunstenaars in Suid-Afrika. Dit sluit onder meer akteurs, tegnici, kunste-joernaliste en fotograwe in. Klik hier vir meer inligting en om ’n bydrae te maak.
“Die doel van alle gedaantes van teater en vermaak is om die deelnemers en gehoor te verswelg in ’n vloed van visuele en emosionele plesier. Ek hoop dat wat ek doen ’n positiewe uitwerking kan hê op nie net alleen wat gehaltegewys gedoen word met dans nie, maar ook hoe dit waardeer word.”
Eduard Greyling, ontvanger van die Kunste Onbeperk-prys vir Lewensbydrae en kurator van dans by KKNK 2016
“Want dis stories wat Müller vertel in al haar skryfwerk, ook in haar poësie. Gedigte is vir haar soos dolfyne. Hulle kom uit die dieptes op, ’n gespeel met die elemente. Dit geskied vinnig, anders is dit weg.”
Hettie Scholtz, boekjoernalis en vriendin, oor Petra Müller, ontvanger van die Afrikaans Onbeperk-prys vir Lewensbydrae
“Ek wou die res van daardie warm dag nie praat nie en geen biertent kon my dronk maak nie. Geen roman of gedig of fliek het my al met soveel kneukels en so hard in die maag geslaan nie. Vir ’n uur of wat was ’n skoolsaal in Oudtshoorn ’n Dionusiese tempel. Teater is nie vermaak nie, het ek besef, dit is religie. Dit was die begin. Ek wou dadelik probeer om self iets te skryf vir die verhoog, al is die verhoog dan ’n skrootwerf.”
Willem Anker, ontvanger van die Afrikaans Onbeperk-prys vir Vernuwende Denke, oor sy gunsteling herinnering kom uit die jaar wat hy Marthinus Basson se produksie van Peter Verhelst se Aars! by die KKNK gesien het.
“Ek weet nie aldag nie, maar die lewendige teater waarmee ek te doen gekry het, het my weggevoer na ’n wêreld waar dinge beter of mooier, of waar mense gelukkiger, was. Nie dat my lewe noodwendig sleg was nie, maar ek kon myself sien in ander lewens en ander wêrelde wat my verbeelding aangegryp en gestimuleer het. Ek wou iemand anders word.”
Antoinette Kellermann, ontvanger van die Kunste Onbeperk-prys vir Vertolking
“Ek wil dié jaar brugbou wat taal betref, so ek is baie excited oor my teaterproduksie Die Afrikaans-vatter. Jy sallie verstaanie! Ek wou dit lankal doen en nou het die geleentheid my uiteindelik te beurt geval.”
HemelBesem, ontvanger van die Kunste Onbeperk Kruispunt-prys
Van ons produksies
Kunste Onbeperk befonds en bedryf talle teaterproduksies wat by feeste en ander geleenthede regoor Suid-Afrika aangebied word. Die skep van debuutwerke is ’n belangrike fokus van die maatskappy. Die Klein Karoo Nasionale Kunstefees (KKNK) is die kern van ons projekte.
Digitale platforms vir ons kernprojekte
Gereelde inligting van ons netwerk
Bly op hoogte oor die stand van – en geleenthede in – die kunste-industrie. Jy is ook welkom om inligting aan ons te stuur by info@kunste.org.za om in die nuusbrief te plaas. Deur aan te sluit by ons nuusbrief-databasis, stem jy in om relevante promosie-materiaal te ontvang.